ข้อใดเป็นปัจจัยสำคัญที่จะปั้นหุ้นให้มีมูลค่าสูงกว่าความเป็นจริงตามพื้นฐานระยะยาว
1. บริษัทจะต้องมีหุ้น Free Float ต่ำ
2. หุ้นที่จะสามารถปั้นให้ดัง ต้องมีพื้นฐานที่เหมาะแก่การส่งเสริมให้โดดเด่น
3. ประวัติของบริษัทจะต้องดูดี
4. บริษัทจะต้องอยู่ในอุตสาหกรรมหรือธุรกิจที่ดี
คำตอบที่ถูกต้องได้แก่ 1.  เพราะว่า ปัจจัยสำคัญที่จะปั้นหุ้นให้มีมูลค่าสูงกว่าความเป็นจริงตามพื้นฐานระยะยาว คือ บริษัทจะต้องมีหุ้นที่ซื้อขายอยู่ในตลาดในปริมาณที่ค่อนข้างต่ำเมื่อเทียบกับพลังการซื้อของนักลงทุนส่วนบุคคลรายย่อยและรายใหญ่ที่เข้ามา “เล่นหุ้น” หรือซื้อขายหุ้น “ทุกวัน” หรือเรียกสั้น ๆ ว่าหุ้น Free Float ต่ำ ถ้าจะถามว่าคิดเป็นเม็ดเงินจำนวนเท่าไรก็คงตอบยาก แต่ในตลาดหุ้นไทยเวลานี้คิดว่าหุ้นที่ซื้อขายหมุนเวียนในตลาดไม่เกิน 5,000 ล้านบาท ซึ่งมักจะเป็นบริษัทที่มี Market Cap. ไม่เกิน 20,000 ล้านบาท นั้น ก็อยู่ในวิสัยที่ผู้จัดการหุ้นสามารถปั้นได้ อย่างไรก็ตาม ถ้า Free Float น้อยกว่านั้นก็จะทำให้การปั้นง่ายขึ้นตามส่วน ยิ่งหุ้นน้อยก็ยิ่งง่ายขึ้นเท่านั้น

สิ่งที่สำคัญมากที่สุดอย่างหนึ่งของการจัดการหุ้นให้ประสบความสำเร็จก็คล้าย ๆ กับการปั้นดารา นั่นก็คือ ความร่วมมือของ “ดารา” หรือเจ้าของบริษัท ในกรณีนี้ก็คือ เจ้าของและผู้บริหารบริษัทจะต้องโปรโมตตัวเองและบริษัทเต็มกำลัง การออกข่าวดี ๆ เกี่ยวกับบริษัทต้องมีมากและสม่ำเสมอ ความมั่นใจในความสามารถและการเติบโตของบริษัทต้องเต็มที่ สำหรับผู้บริหารแล้ว “Sky’s a limit” นั่นคือ บริษัทจะเติบโตและกลายเป็นบริษัท “ระดับโลก” ที่สำคัญอีกอย่างก็คือ ในระหว่างที่กำลัง “ปั้น” นั้น เจ้าของจะต้องไม่ขายหุ้นจำนวนมากที่จะทำให้ “วงแตก” เสียก่อน ถ้าอยากจะขายก็ต้องหลังจากที่มูลค่าตลาดของหุ้นเพิ่มขึ้นมามากแล้วและบริษัทเป็นที่ “ยอมรับ” ในตลาดแล้วเท่านั้น

ความสำเร็จของการปั้นหุ้นของผู้จัดการหุ้นนั้นก็เหมือนกับการปั้นดารา นั่นก็คือ มีทั้งหุ้นที่ “ประสบความสำเร็จ” และที่ล้มเหลว ระดับของความสำเร็จของหุ้นแต่ละตัวเองก็ต่างกัน หุ้นบางตัวประสบความสำเร็จสูงมากและบางตัวก็น้อย
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน